ai4bharat/Pralekha huggingface dataset:
অসামরিকবিমানপরিবহণমন্ত্রক
ভারতে কোভিড-১৯ সংক্রমণের বিরুদ্ধে লড়াইকে সমর্থন জানিয়ে লাইফলাইন উড়ান পরিষেবা পূর্ণ শক্তি দিয়ে কাজ চালিয়ে যাচ্ছে
আজ পর্যন্ত লাইফলাইন উড়ান পরিষেবার পণ্যবাহী ৩৩০টি বিমান ৫৫১ টন চিকিৎসা সরঞ্জাম সরবরাহ করেছে
নতুন দিল্লি, ২২ এপ্রিল, ২০২০
দেশজুড়ে কোভিড-১৯ অতিমারীর বিরুদ্ধে লড়াইয়ে সামিল হয়ে অসামরিক বিমান চলাচল মন্ত্রকের অধীনে লাইফলাইন উড়ান পরিষেবার বিমানগুলি দেশের প্রত্যন্ত অঞ্চলগুলিতে অত্যাবশ্যক চিকিৎসা সামগ্রী সরবরাহ করে চলেছে। করোনার বিরুদ্ধে লড়াইয়ে সামিল আধিকারিক,কর্মচারী এবং তৃণমূল স্তরের কর্মীবৃন্দ ও সংশ্লিষ্ট সব পক্ষকে সঙ্গে নিয়ে পূর্ণ শক্তি দিয়ে কাজ চালিয়ে যাচ্ছে।
লাইফলাইন উড়ান পরিষেবার অধীনে এয়ার ইন্ডিয়া, এল্যায়েন্স এয়ার, ভারতীয় বিমান বাহিনী এবং বেসরকারি সংস্থার বিমান নিয়ে মোট ৩৩০টি বিমান, পরিষেবা দিয়ে চলেছে। এর মধ্যে শুধুমাত্র এয়ার ইন্ডিয়া এবং এল্যায়েন্স এয়ারেরই মোট ২০০টি উড়ান রয়েছে। আজ পর্যন্ত এই পণ্যবাহী পরিষেবার মাধ্যমে ৫৫১.৭৯ টন পণ্য সামগ্রী পরিবহন করা হয়েছে। লাইফলাইন উড়ান পরিষেবার বিমান গুলি আজ পর্যন্ত ৩,২৭,৬২৩ কিলোমিটার আকাশপথ পাড়ি দিয়েছে।
২৬ শে মার্চ২০২০ থেকে ২১ শে এপ্রিল ২০২০ পর্যন্ত লাইফলাইন উড়ান পরিষেবার অধীনে এয়ার ইন্ডিয়ার ১১২ টি,এল্যায়েন্স এয়ারের ৮৮টি, ভারতীয় বিমান বাহিনীর ১২২টি, ইন্ডিগোর ৬টি এবং স্পাইস জেটের ২টি বিমান পরিবহনের কাজে ব্যবহার করা হয়েছে।
পবন হংস লিমিটেড সহ হেলিকপ্টার পরিষেবাও একই ভাবে কাজ করে চলেছে। বিশেষত জম্মু ও কাশ্মীর,লাদাখ, ব দ্বীপ অঞ্চল এবং উত্তর পূর্ব অঞ্চলে এই হেলিকপ্টার পরিষেবার মাধ্যমে প্রয়োজনীয় চিকিৎসা সামগ্রী এবং অসুস্থ মানুষজনকে নিয়ে যাওয়া আসার কাজ করা হচ্ছে। ২১শে এপ্রিল ২০২০ পর্যন্ত পবন হংস ৬৫৩৭ কিলোমিটার আকাশপথ পাড়ি দিয়ে ১.৯০ টন পণ্য সামগ্রী পরিবহন করেছে।
অন্তর্দেশীয় লাইফলাইন উড়ান পরিষেবার বিমান গুলি অত্যাবশ্যক পণ্য সহ কোভিড-১৯ সংক্রান্ত বিভিন্ন সামগ্রী বহন করছে। পাশাপাশি রাজ্য সরকার গুলি এবং কেন্দ্র শাসিত অঞ্চলের প্রয়োজনীয় সামগ্রীসহ ডাক বিভাগের পণ্য সরবরাহ করা হচ্ছে।
এই পরিষেবার অধীনে মূলত উত্তর পূর্ব অঞ্চল, ব দ্বীপ অঞ্চল এবং পাহাড়ি অঞ্চল গুলিকে গুরুত্ব দেওয়া হচ্ছে।
অন্তর্দেশীয় পণ্যবাহী সংস্থা স্পাইস জেট,ইন্ডিগো এবং ব্লু ডার্ট বাণিজ্যিক ভাবে পণ্যবাহী বিমান চালাচ্ছে। স্পাইস জেট আজ পর্যন্ত তাদের ৪৪৭টি পণ্যবাহী বিমানে ৭,১২,৩২৩ কিলোমিটার পাড়ি দিয়ে ৩৬৯৫ টন পণ্য বহন করেছে। ব্লু ডার্ট ১৬০ টি পণ্যবাহী বিমানে ১,৫৮,৬৮৪ কিলোমিটার পথ পাড়ি দিয়ে ২৫৭৩ টন পণ্য সরবরাহ করেছে। অপরদিকে ইন্ডিগো তাদের ৩৫টি বিমানে ৪২,৭৫২ কিলোমিটার আকাশপথ পাড়ি দিয়ে ৮৪ টন পণ্য বহন করেছে।
আন্তর্জাতিক ক্ষেত্রে ওষুধ ও চিকিৎসা সরঞ্জাম নিয়ে আসতে পূর্ব এশিয়ার সঙ্গে একটি পণ্য এয়ার ব্রিজ স্থাপন করা হয়েছে। আজ পর্যন্ত সাংহাই,হংকং,সিওল,গুয়াংযৌ থেকে মোট ৩২২ টন পণ্য নিয়ে আসা হয়েছে।
গত ১৫ এপ্রিল ২০২০ তারিখে এয়ার ইন্ডিয়া একটি বিমান কৃষি উড়ান কর্মসূচীর অধীনে মুম্বাই থেকে ফ্রাঙ্কফুর্ট পাড়ি দেয়। এই কর্মসূচীর অধীনে এটি দ্বিতীয় বিমান। এই বিমানে ২৭ টন মরশুমি ফল এবং সবজি নিয়ে যাওয়া হয়। ফিরতি সময়ে বিমানটিতে ১০ টন পণ্য নিয়ে আসা হয়। এই কর্মসূচীর অধীনে এয়ার ইন্ডিয়ার প্রথম বিমানটি গত ১৩ ই এপ্রিল মুম্বাই থেকে ২৮.৯৫ টন ফল ও সবজি নিয়ে লন্ডন পাড়ি দেয়। ফিরতি পথে বিমানটিতে ১৫.৬ টন পণ্য নিয়ে আসা হয়।
অন্যান্য দেশের সঙ্গে প্রয়োজন মতন চিকিৎসা সামগ্রী আদান প্রদানের জন্য এয়ার ইন্ডিয়া পণ্যবাহী বিমান পরিষেবা চালু রেখেছে। গত ১৫ই এপ্রিল দিল্লী থেকে সেইচেলেস ও মরিশাসে যথাক্রমে ৩.৪ টন এবং ১২.৬ টন চিকিৎসা সামগ্রী নিয়ে যাওয়া হয়েছে।
(CG/PPM
পেট্রোলিয়ামওপ্রাকৃতিকগ্যাসমন্ত্রক
প্রধানমন্ত্রী ভারত শক্তি সপ্তাহ উপলক্ষে অয়েল ইন্ডিয়া লিমিটেডে হাইড্রোজেন বাসের যাত্রার সূচনা করেছেন
নয়াদিল্লি, ০৭ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী বেঙ্গালুরুতে ভারত শক্তি সপ্তাহ উপলক্ষে ৬ ফেব্রুয়ারি ২০২৩ অয়েল ইন্ডিয়া লিমিটেডের দ্বারা দেশে নির্মিত হাইড্রোজেন জ্বালানীর সাহায্যে চলতে পারা বাসের যাত্রার সূচনা করেছেন।
জাতীয় হাইড্রোজেন অভিযান এবং আত্মনির্ভর ভারতের লক্ষ্য স্থির রেখে অয়েল ইন্ডিয়া লিমিটেড স্টার্টআপ কর্মসূচি -এর আওতায় এই হাইড্রোজেন চালিত বাসগুলি তৈরি করেছে।
এই বাসগুলি ব্যাটারি এবং ফুয়েল সেলের মিশ্রিত সংস্করণ। ফুয়েল সেলে বিদ্যুৎ উৎপাদনের জন্য হাইড্রোজেনের ব্যবহার করা হয়। এটি ব্যাকআপ ব্যাটারি রিচার্জও করে। ফুয়েল সেলের ক্ষমতা ৬০ কিলোওয়াট। এতে বিদ্যুৎ উৎপাদনের জন্য পোর্শান এক্সচেঞ্জ মেমব্রেন  প্রযুক্তির ব্যবহার করা হয়। বাসের ট্যাঙ্কগুলির ক্ষমতা ২১.৯ কেজি এবং বার প্রেসার ৩৫০।
বাসটিতে চালক এবং হুইল চেয়ার সহ ৩২ জন যাত্রী বসার ব্যবস্থা রয়েছে।
অয়েল ইন্ডিয়া লিমিটেড সম্পর্কে
অয়েল ইন্ডিয়া লিমিটেড ভারতের শক্তি নিরাপত্তার জন্য প্রতিশ্রুতিবদ্ধ সবচেয়ে পুরনো সন্ধান এবং উৎপাদন কোম্পানী। ভারতের পেট্রোলিয়াম ক্ষেত্রের বিকাশ ও উন্নতির অন্যতম প্রতীক। অয়েল ইন্ডিয়া লিমিটেড অপরিশোধিত তেল ও প্রাকৃতিক গ্যাসের সন্ধান এবং উৎপাদনের পাশাপাশি তরল পেট্রোলিয়াম গ্যাস উৎপাদনের ক্ষেত্রেও অগ্রণী ভূমিকা পালন করে।
PG/PM/NS
(Visitor Counter : 62
শিল্পওবাণিজ্যমন্ত্রক
ভারত ও বাংলাদেশের মধ্যে বাণিজ্য সংক্রান্ত যৌথ কর্মীগোষ্ঠীর পঞ্চদশ বৈঠক
নতুন দিল্লি, ১ অক্টোবর, ২০২৩
ভারত ও বাংলাদেশের মধ্যে বাণিজ্য সংক্রান্ত যৌথ কর্মীগোষ্ঠীর পঞ্চদশ বৈঠক বাংলাদেশের ঢাকায় ২৬ এবং ২৭ সেপ্টেম্বর অনুষ্ঠিত হয়। দু-দিনের বৈঠকে যৌথভাবে পৌরহিত্য করেন ভারতের শিল্প ও বাণিজ্য মন্ত্রকের যুগ্ম সচিব শ্রী বিপুল বনসল এবং বাংলাদেশে বাণিজ্য মন্ত্রকের অতিরিক্ত সচিব শ্রী নুর মহম্মদ মাহবুবুল হক। বৈঠকে বন্দর সংক্রান্ত বিভিন্ন নিষেধাজ্ঞা প্রত্যাহার, বাংলাদেশের সঙ্গে সর্বাঙ্গীন অর্থনৈতিক অংশীদারিত্ব চুক্তি কার্যকর করা নিয়ে আলোচনা এবং বাংলাদেশে অত্যাবশ্যক পণ্য সামগ্রী সরবরাহ সহ বিভিন্ন বিষয় গুরুত্ব সহ আলোচিত হয়েছে
দুটি দেশের মধ্যে দ্বিপাক্ষিক বাণিজ্যের সুবিধার্থে বিভিন্ন পদক্ষেপ গ্রহণ করা হয়েছে। বাংলাদেশ থেকে রেলপথে পণ্য রপ্তানীর ক্ষেত্রে ভারতকে অনুমতি দেওয়া হয়েছে। ২০২২-এর ১৭ মে থেকে স্থলবন্দরে কাস্টম সংক্রান্ত ছাড়পত্র দেওয়া হচ্ছে। চট্টগ্রাম এবং মংলা বন্দরের ব্যবহার সংক্রান্ত চুক্তি সফলভাবে কার্যকর হয়েছে। এছাড়াও স্থলবন্দরের মধ্য দিয়ে পণ্য আদান-প্রদান বৃদ্ধি পেয়েছে।
(PG/CB/AS
স্বাস্থ্যওপরিবারকল্যাণমন্ত্রক
শ্রী মনসুখ মান্ডভিয়া বিশ্ব জুড়ে শিশুদের বর্তমান অবস্থা সম্পর্কিত ইউনিসেফের প্রতিবেদন প্রকাশ করেছেন
এই প্রতিবেদনে শিশু ও কম বয়সী ব্যক্তিদের মধ্যে কোভিড-১৯ এর প্রভাব সম্পর্কে আলোকপাত করা হয়েছে
নয়াদিল্লি, ০৫ অক্টোবর, ২০২১
কেন্দ্রীয় স্বাস্থ্য ও পরিবার কল্যাণ মন্ত্রী শ্রী মনসুখ মান্ডভিয়া আজ ইউনিসেফের গ্লোবাল ফ্ল্যাগশিপ পাবলিকেশন – ২০২১ এ বিশ্ব জুড়ে শিশুদের বর্তমান অবস্থা; শিশুদের মানসিক স্বাস্থ্যের প্রসার, সুরক্ষা ও যত্ন নেওয়া শীর্ষক প্রতিবেদন প্রকাশ করেছেন। এই প্রতিবেদনে শিশুদের মানসিক স্বাস্থ্যে কোভিড-১৯ মহামারীর প্রভাব নিয়ে বিস্তারিত বিবরণ রয়েছে।
ভারতের পাশাপাশি, সারা বিশ্ব জুড়ে এই প্রতিবেদন প্রকাশিত হয়েছে। মানসিক স্বাস্থ্যের ওপর আলোকপাত করে এই প্রতিবেদনের গুরুত্ব সম্পর্কে শ্রী মান্ডভিয়া বলেছেন, মানসিক স্বাস্থ্য একটি পুরনো ও উদীয়মান বিষয়। আমাদের পরম্পরাগত চিকিৎসা পদ্ধতিতে সার্বিক স্বাস্থ্য ও রোগী কল্যাণের বিষয়টিতে গুরুত্ব দেওয়া হয়েছে। ভারতের মতো উন্নয়নশীল দেশে মানসিক স্বাস্থ্য সমস্যা ক্রমবর্ধমান। বর্তমান বিভক্ত পরিবারের সংস্কৃতি, একান্নবর্তী পরিবারের সদস্যদের সঙ্গে সম্পর্কের ক্ষেত্রে বিভেদ সৃষ্টি করেছে। এমনকি, এর ফলে মানসিক চাপ ক্রমশ বাড়ছে।
কোভিড-১৯ পরিস্থিতি সমগ্র সমাজের কাছেই মানসিক বোঝার বিষয় হয়ে উঠেছিল বলে অভিমত প্রকাশ করে স্বাস্থ্য মন্ত্রী মহামারীর দ্বিতীয় ঢেউ-এর সময় ফার্মাসিউটিকাল দপ্তরের মন্ত্রী পদে থাকাকালীন ব্যক্তিগত অভিজ্ঞতার কথা স্মরণ করেন। সেই সময় একদিকে যেমন ওষুধের উৎপাদন পরিমাণ বাড়ানোর প্রয়োজনীয়তা ছিল, তেমনই নতুন ওষুধ উৎপাদন ইউনিট গড়ে তোলাও জরুরি হয়ে উঠেছিল। স্বাভাবিকভাবেই এরকম পরিস্থিতি মানসিক চাপ বাড়িয়ে তোলে এবং অনেক সময়েই বিপর্যয়ের কারণ হয়ে ওঠে। তবে, নিয়মিত যোগচর্চা, প্রাণায়ম ও সাইকেল চালানো তাকে এই চাপ থেকে অনেকাংশে নিষ্কৃতি দিয়েছিল বলে শ্রী মান্ডভিয়া জানান।
মানসিক স্বাস্থ্যের বিষয়টির সমাধান অত্যন্ত গুরুত্বপূর্ণ বলে স্বীকার করে নিয়ে স্বাস্থ্য মন্ত্রী জানান, অভিভাবক ও পরিবারের পাশাপাশি, শিক্ষক-শিক্ষিকাদেরও মানসিক উদ্বেগ দূর করার ক্ষেত্রে বড় ভূমিকা রয়েছে। তাই, পরিবার ও শিক্ষক-শিক্ষিকাদের খোলাখুলিভাবে শিশুদের সঙ্গে কথা বলার পাশাপাশি, পারস্পরিক আস্থা ও সম্মান বজায় রাখতে হবে। এ প্রসঙ্গে কেন্দ্রীয় স্বাস্থ্য সচিব শ্রী রাজেশ ভূষণ বলেন, মানসিক স্বাস্থ্য ও দৈহিক সুস্বাস্থ্য একই মুদ্রার দুটি দিক। মানসিক স্বাস্থ্যগত সমস্যার সঙ্গে জড়িত সামাজিক কলঙ্কের বিষয়টিও দূর করার ওপর তিনি জোর দেন।
ভারতে নিযুক্ত ইউনিসেফের প্রতিনিধি ডঃ ইয়াসমিন আলি হক ঐ প্রতিবেদনে গুরুত্বপূর্ণ কয়েকটি বিষয়ের কথা উল্লেখ করেন। তিনি জানান, ভারতে ১৫-২৪ বছর বয়সী ১৪ শতাংশ ব্যক্তি বা প্রতি ৭ জনের মধ্যে ১ জন প্রায়শই হতাশায় ভোগেন এবং ছোট কোনও কাজ করার ব্যাপারেও উদাসীন। এই উপলক্ষে নিমহ্যানস্ – এর অধিকর্তা ডঃ প্রতিমা মূর্তি সহ ইউনিসেফের আধিকারিকরা উপস্থিত ছিলেন।
CG/BD/SB
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ১৩ অক্টোবর, ২০২১
দেশব্যাপী টিকাকরণ অভিযানের আওতায় এখনও পর্যন্ত ৯৬ কোটি ৪৩ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ১৫ হাজার ৮২৩
জাতীয় স্তরে সুস্থতার হার বর্তমানে ৯৮.০৬ শতাংশ, ২০২০-র মার্চ মাস থেকে এখনও পর্যন্ত সর্বাধিক
দেশে গত ২৪ ঘণ্টায় করোনামুক্ত হয়েছেন ২২ হাজার ৮৪৪ জন; এর ফলে, মোট সুস্থতার সংখ্যা দাঁড়িয়েছে ৩ কোটি ৩৩ লক্ষ ৪২ হাজার ৯০১
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১ শতাংশের নীচে নেমে বর্তমানে ০.৬১ শতাংশ, যা ২০২০’র মার্চ থেকে সর্বনিম্ন
দেশে সুস্পষ্টভাবে করোনায় আক্রান্তের সংখ্যা ২ লক্ষ ৭ হাজার ৬৫৩, যা ২১৪ দিনে সর্বনিম্ন
সাপ্তাহিক-ভিত্তিতে আক্রান্তের হার ১.৪৬ শতাংশ, যা ১১০ দিন ৩ শতাংশের নীচে
দৈনিক-ভিত্তিতে আক্রান্তের হার ১.১৯ শতাংশ, যা গত ৪৪ দিন ৩ শতাংশের নীচে
দেশে এখনও পর্যন্ত নমুনা পরীক্ষার সংখ্যা ৫৮ কোটি ৬৩ লক্ষ
CG/BD/SB
(Visitor Counter : 104
ভূ-বিজ্ঞানমন্ত্রক
গভীর সমুদ্রে অভিযানের সূচনা
নয়াদিল্লি, ১৬ মার্চ, ২০২২
ভূ-বিজ্ঞান মন্ত্রক গভীর সমুদ্রে অভিযানের সূচনা করেছে। মন্ত্রকের এই কর্মসূচি রূপায়ণ করতে সাহায্য করবে ভারতীয় মহাকাশ গবেষণা সংস্থা।
ভূ-বিজ্ঞান মন্ত্রকের স্বায়ত্ত্বশাসিত সংস্থা ন্যাশনাল ইন্সটিটিউট অফ ওশন টেকনোলজি মনুষ্যচালিত একটি সাবমার্সিবল উদ্ভাবন করেছে, যেটি সমুদ্রের ৬ হাজার মিটার নীচে ৩ জন মানুষকে বহন করতে সক্ষম। এই সাবমার্সিবল তৈরি হয়েছে টাইটেনিয়ামের শঙ্কর ধাতু দিয়ে। ভারতীয় মহাকাশ গবেষণা সংস্থার বিক্রম সারাভাই মহাকাশ কেন্দ্র এই ধাতুটি উদ্ভাবন করেছে। পাঁচ বছর সময়কালে এই প্রকল্পে ব্যয় হবে ৪ হাজার ৭৭ কোটি টাকা।
লোকসভায় আজ এক প্রশ্নের লিখিত জবাবে এই তথ্য জানিয়েছেন ভূ-বিজ্ঞান, বিজ্ঞান ও প্রযুক্তি দপ্তরের স্বাধীন দায়িত্বপ্রাপ্ত প্রতিমন্ত্রী ডাঃ জিতেন্দ্র সিং।
CG/CB/SB
(Visitor Counter : 113
প্রতিরক্ষামন্ত্রক
পানাগড় সামরিক ঘাঁটি পরিদর্শন করলেন পূর্বাঞ্চলের সেনাপ্রধান
কলকাতা, ২৭ ফেব্রুয়ারি, ২০১৯
ইস্টার্ন কমান্ডের জিওসি-ইন-সি লেফটেনান্ট জেনারেল মনোজ মুকুন্দ নারাভানে দেশের জরুরি নিরাপত্তামূলক চ্যালেঞ্জ মোকাবিলার জন্য প্রস্তুত থাকার প্রয়োজনীয়তার ওপর গুরুত্ব আরোপ করেছেন। তিনি আজ পানাগড় মিলিটারি স্টেশন পরিদর্শন করেন। সেখানে তাঁকে স্বাগত জানান ব্রহ্মাস্ত্র সামরিক বাহিনীর প্রধান লেফটেনান্ট জেনারেল পি এন রাও।
উল্লেখ্য, ব্রহ্মাস্ত্র সামরিক বাহিনী সংগঠিত হয় রাঁচিতে। তবে, কিছুদিনের মধ্যেই এই বাহিনীকে স্হানান্তরিত করা হবে পানাগড়ে।
লেফটেনান্ট জেনারেল নানাভাবে নিরাপত্তা পরিস্হিতি পর্যালোচনা করেন এবং সামরিক প্রস্তুতিও খতিয়ে দেখেন। এই বাহিনীর সদস্যদের সঙ্গেও তিনি কথাবার্তা বলেন। নতুন সেনা ঘাঁটির বিকাশে তাঁদের ধারাবাহিক প্রচেষ্টার-ও প্রশংসা করেন লেফটেনান্ট জেনারেল নারাভানে।
CG/SSS/NS
(Visitor Counter : 68
প্রধানমন্ত্রীরদপ্তর
প্রধানমন্ত্রী ভূটানের প্রধানমন্ত্রীর সঙ্গে টেলিফোনে কথা বলেছেন
নতুন দিল্লি, ১৬ এপ্রিল ২০২০
প্রধানমন্ত্রী শ্রী নরেন্দ্র মোদী আজ ভুটানের প্রধানমন্ত্রী লোটে শেরিং- এর সঙ্গে টেলিফোনে কথা বলেছেন।
দুই প্রধানমন্ত্রী বিশ্বব্যাপী কোভিড-১৯ মহামারীর প্রেক্ষিতে আঞ্চলিক পরিস্থিতি নিয়ে আলোচনা করেছেন এবং এই মহামারী নিয়ন্ত্রণে তাদের সরকারের গৃহীত পদক্ষেপগুলি সম্পর্কে একে অপরের সঙ্গে তথ্যের আদান প্রদান করেছেন।
ভুটানের রাজা এবং ডাঃ শেরিং যেভাবে কোভিড -১৯ সংক্রমণের বিস্তারকে ভুটানের মধ্যে সীমাবদ্ধ রাখার জন্য সামনে থেকে নেতৃত্ব দিয়েছেন, প্রধানমন্ত্রী তার প্রশংসা করেন।
ডাঃ শেরিং ভারতের মতো বৃহৎ দেশে কোভিড-১৯ মহামারী বিরুদ্ধে লড়াই-এ নেতৃত্ব দেওয়ার জন্য প্রধানমন্ত্রীকে ধন্যবাদ জানান।
১৫ মার্চ সার্কভুক্ত দেশগুলির নেতাদের মধ্যে গৃহীত বিশেষ ব্যবস্থাগুলি রূপায়নে যে অগ্রগতি হয়েছে তাতে দুই নেতা সন্তোষ প্রকাশ করেছেন।
প্রধানমন্ত্রী ভারত-ভুটান সম্পর্কের চিরন্তন এবং বিশেষ সম্পর্কের কথা উল্লেখ করে ভূটানের প্রধানমন্ত্রীকে মহামারীর জন্য স্বাস্থ্য ও অর্থনৈতিক ক্ষেত্রে যে প্রভাব পড়বে তাতে সবরকম সাহায্যের আশ্বাস দেন।
শ্রী মোদী, ভুটানের রাজা ও প্রধানমন্ত্রী ডাঃ শেরিং এবং ড্রূক ইউলের সকল ব্যক্তির সুস্বাস্থ্য কামনা করে শুভেচ্ছা জানিয়েছেন।
(CG/TG
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী শ্রী অমিত শাহ্ ভারতে কৃষি ক্ষেত্রে এক অভূতপূর্ব যুগের সূচনা হিসেবে সংসদে কৃষি সংস্কার সংক্রান্ত দুটি গুরুত্বপূর্ণ বিল পাস হওয়ায় তার প্রশংসা করেছেন
নতুন দিল্লি, ২০ সেপ্টেম্বর, ২০২০
কেন্দ্রীয় স্বরাষ্ট্রমন্ত্রী শ্রী অমিত শাহ্ রবিবার সংসদে কৃষি সংস্কার সংক্রান্ত দুটি গুরুত্বপূর্ণ বিল পাসের জন্য এর উচ্ছ্বসিত প্রশংসা করেছেন। প্রধানমন্ত্রী শ্রী নরেন্দ্র মোদীর প্রতি কৃতজ্ঞতা প্রকাশ করে শ্রী শাহ্ একাধিক ট্যুইটে জানিয়েছেন, “এই বিলগুলি পাস করা আমাদের কৃষকদের সার্বিক উন্নয়ন এবং কৃষি ক্ষেত্রকে শক্তিশালী করার ক্ষেত্রে প্রধানমন্ত্রী মোদীজীর অটল সংকল্পের প্রতিফলন। এটি ভারতের কৃষি ক্ষেত্রে এক অভূতপূর্ব উন্নয়নমূলক যুগের সূচনা করবে”।
শ্রী অমিত শাহ্ আরও বলেছেন, “যে মানুষেরা কয়েক দশক ধরে ভোট ব্যাঙ্কের রাজনীতিতে যুক্ত হয়ে কৃষকদের অন্ধকার ও দারিদ্রের মধ্যে রেখে দিয়েছিলেন তাঁরা আজ আবার ঐতিহাসিক সিদ্ধান্তের বিরোধিতা করে কৃষকদের বিভ্রান্ত করার চেষ্টা করছে। মোদী সরকার কৃষকদের স্বার্থেই এই সিদ্ধান্ত নিয়েছে। আমি আমার কৃষক ভাইদের আশ্বস্ত করে বলতে চাই যে যদি কেউ তাঁদের সর্বোত্তম অগ্রগতির কথা চিন্তা করে তবে তা হলেন প্রধানমন্ত্রী নরেন্দ্র মোদীজী”।
কেন্দ্রীয় স্বরাষ্ট্রমন্ত্রী বলেন, “মোদী সরকারের এই সিদ্ধান্ত কৃষি ক্ষেত্রের সঙ্গে যুক্ত আমাদের কৃষক ভাইদের মধ্যস্থতাভোগীদের হাত থেকে রক্ষা করবে, এরা কৃষকদের এতদিন যোগ্য পাওনা থেকে বঞ্চিত করে রেখেছিল”।
শ্রী অমিত শাহ্ আরও বলেন, “কৃষি ক্ষেত্রে এই সংস্কারের মাধ্যমে কৃষকরা তাঁদের পণ্য যে কোনো জায়গায় বিক্রি করে সঠিক দাম পাবেন। এতে তাঁদের আয়ের পরিমাণ বাড়বে”।
তিনি বলেন, “এই সিদ্ধান্তের পরেও কৃষকদের ন্যূনতম সহায়ক মূল্য কার্যকর থাকবে। সরকার তাঁদের কাছ থেকে ফসল সংগ্রহ করবে”।
রাজ্যসভায় এদিন কৃষিকদের উৎপাদিত পণ্যের ব্যবসা ও বাণিজ্য  বিল ২০২০ এবং কৃষকদের  মূল্য নিশ্চয়তা ও খামার পরিষেবা বিল ২০২০ পাস হয়। উভয় বিলই এর আগে লোকসভায় পাস হয়েছিল।
কৃষক ও ব্যবায়ীদের পণ্য বিক্রয় ও ক্রয়ের সুবিধার্থে স্বাধীন মতো সিদ্ধান্ত গ্রহণের ক্ষেত্রে “কৃষকদের উৎপাদিত পণ্যের ব্যবসা ও বাণিজ্য  বিল ২০২০” নিয়ে আসা হয়েছে। এতে কৃষকরা স্বাধীন মতো যে কোনো জায়গায় পণ্য বিক্রি বা ক্রয় করতে পারবেন। এতে কৃষকরা ফসলের ন্যায্য মূল্যও পাবেন। রাজ্যের ভেতর এবং রাজ্যের বাইরে যে কোনো জায়গায় কৃষি পণ্য পরিবহণে বাধা থাকবে না। কৃষি বাণিজ্য ক্ষেত্রেও স্বচ্ছতা আসবে।
“কৃষকদের  মূল্য নিশ্চয়তা ও খামার পরিষেবা বিল ২০২০” এর মাধ্যমে কৃষি ক্ষেত্রে একটি জাতীয় পরিকাঠামো তৈরি করা হবে। কৃষকদের কৃষি পরিষেবা ও ভবিষ্যতের কৃষি পণ্য, প্রক্রিয়াকরণ শিল্প ক্ষেত্রে সুবিধা মিলবে এবং পাইকারি বা খুঁচরো বিক্রেতা এবং রপ্তানিকারকদের মধ্যে পারস্পরিক সম্পর্ক গড়ে উঠতে সাহায্য করবে। কৃষকরা ন্যায্য মূল্যে স্বচ্ছতার সঙ্গে তাঁদের উৎপাদিত পণ্য সামগ্রী বিক্রি করতে পারবেন।
(CG/SS/SKD
স্বাস্থ্যওপরিবারকল্যাণমন্ত্রক
ওয়েস্ট নাইল ভাইরাস নিয়ন্ত্রণে জনস্বাস্থ্য ব্যবস্থাপনা খতিয়ে দেখল স্বাস্থ্য মন্ত্রক
নয়াদিল্লি, ১৪ মার্চ, ২০১৯
সংবাদমাধ্যমের একাংশের প্রতিবেদন অনুযায়ী, কেরলের মালাপ্পুরমের ৭ বছরের এক বালক ওয়েস্ট নাইল ভাইরাসে  ভুগছে। এই অসুখটি মশাবাহিত ব্যাধি। মার্কিন যুক্তরাষ্ট্রে এটির প্রাদুর্ভাব বেশি। কেন্দ্রীয় স্বাস্থ্য এবং পরিবারকল্যাণ মন্ত্রী পরিস্থিতির ওপর কড়া নজর রাখছেন এবং তিনি এই বিষয়ে কথা বলেছেন মন্ত্রকের সচিব শ্রীমতী প্রীতি সুদানের সঙ্গে। তিনি এই রোগের প্রতিরোধ এবং ব্যবস্থাপনার জন্য কেরলকে সবরকম সহায়তার নির্দেশ দিয়েছেন।
স্বাস্থ্য এবং পরিবারকল্যাণ মন্ত্রকের সচিব কেরলের অতিরিক্ত মুখ্যসচিব শ্রী রাজীব সদানন্দনের সঙ্গে বৈঠকে পরিস্থিতি পর্যালোচনা করেন। স্বাস্থ্য মন্ত্রক ন্যাশনাল সেন্টার ফর ডিজিজ কন্ট্রোল  থেকে একটি মাল্টি-ডিসিপ্লিনারি কেন্দ্রীয় দল পাঠিয়েছে। এই কেন্দ্রীয় দলে আছেন ত্রিবান্দ্রমের আরএইচও ডঃ রুচি জৈন, এনসিডিসি-র সহ-অধিকর্তা ডঃ সুনীত কৌর, এনসিডিসি কালিকটের পতঙ্গবিদ ডঃ ই রাজেন্দ্রন এবং এনসিডিসি-র ইআইএস আধিকারিক ডঃ বিনয় বসু। এই দলটি ব্যাধি ব্যবস্থাপনায় রাজ্য স্বাস্থ্য কর্তৃপক্ষকে সাহায্য করবে।
ইন্ডিয়ান কাউন্সিল অফ মেডিকেল রিসার্চকেও সতর্ক করা হয়েছে এবং কেন্দ্রীয় ও রাজ্যস্তরে নজরদারি চালানো হচ্ছে। এখনও পর্যন্ত দেশের অন্য কোন অঞ্চল থেকে এই ব্যাধি সংক্রমণের কোন খবর পাওয়া যায়নি।
SSS/AP/DM
(Visitor Counter : 118
মহাকাশদপ্তর
জিও- ইমেজিং উপগ্রহ "ইওস-০৩" ২০২১-এর তৃতীয় কোয়ার্টারে উৎক্ষেপণ করা হবে- ডক্টর জিতেন্দ্র সিং
নতুন দিল্লি, ২৯ জুলাই, ২০২১
কেন্দ্রীয় বিজ্ঞান ও প্রযুক্তি মন্ত্রকের স্বাধীন দায়িত্বপ্রাপ্ত মন্ত্রী ডক্টর জিতেন্দ্র সিং জানিয়েছেন যে, জিও- ইমেজিং উপগ্রহ " ইওএস-০৩" ২০২১ একুশের তৃতীয় কোয়ার্টারে উৎক্ষেপণ করা হবে। এই উপগ্রহটি প্রাকৃতিক বিপর্যয় যেমন বন্যা বা ঘূর্ণিঝড় প্রভৃতির সঠিক সময় পর্যবেক্ষণ করবে।
আজ রাজ্যসভায় এক লিখিত প্রশ্নের জবাবে ডক্টর সিং জানান, ভারতীয় মহাকাশ গবেষণা কেন্দ্র, ইসরো বুঝতে সক্ষম হয়েছে যে এই জিও- ইমেজিং উপগ্রহ ইওএস-০৩ দৈনিক চার থেকে পাঁচবার পুরো দেশকে চিত্রিত করতে সক্ষম।
প্রাকৃতিক বিপর্যয় এর পাশাপাশি এই উপগ্রহটি জলাশয়, ফসল, গাছপালার অবস্থা, বনভূমির পরিবর্তন প্রভৃতি ও পর্যবেক্ষণ করতে সক্ষম।
ক্ষুদ্র স্যাটেলাইট উৎক্ষেপণ যান বা এসএসএলভি'র প্রথম উন্নয়নমূলক উৎক্ষেপণ শ্রী হরিকোটার সতীশ ধাওয়ান স্পেস সেন্টার থেকে নির্ধারিত হয়।
CG/SB
(Visitor Counter : 127
স্বাস্থ্যওপরিবারকল্যাণমন্ত্রক
এফএসএসএআই – এর ‘ভিশন ২০৫০’-এ সরকারের উদ্যোগের বিষয়ে আন্তঃমন্ত্রিগোষ্ঠীর বৈঠকে পৌরহিত্য করেছেন ডাঃ হর্ষবর্ধন
নয়াদিল্লি, ১৫ অক্টোবর, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষবর্ধন আজ এফএসএসএআই, বিভিন্ন মন্ত্রকের পদস্থ আধিকারিকদের সঙ্গে আন্তঃমন্ত্রীগোষ্ঠীর বৈঠকে পৌরহিত্য করেছেন। যথাযথ খাবার খাওয়া – ইট রাইট ইন্ডিয়া মুভমেন্টের লক্ষ্য অর্জনে ভিশন ২০৫০ তে সরকারের উদ্যোগের বিষয়ে এই বৈঠকে আলোচনা করা হয়েছে।
মন্ত্রী বলেছেন, ভারতে খাদ্যের কারণে নানা অসুখের ফলে ১ হাজার ৫০০ কোটি মার্কিন ডলারের সমতুল পরিমাণ ক্ষতি হয়। এদেশের ২১ শতাংশ শিশু স্থুলকায়, ৩৬ শতাংশ কম ওজন এবং ৩৮ শতাংশ শিশু যথাযথভাবে বেড়ে না ওঠার সমস্যার সম্মুখীন। রক্তাল্পতার মতো সমস্যায় ভুগছে দেশে ৫০ শতাংশ মহিলা ও শিশু। অন্যদিকে, ২০০৫-২০১৫-র মধ্যের হিসাবে দেশে ১৮.৬ শতাংশ পুরুষ স্থুলকায় সমস্যায় ভুগছেন। এক দশক আগে যা ছিল ৯.৩ শতাংশ। অন্যদিকে, মহিলারা অপুষ্টিজনিত কারণে মারা যাচ্ছেন ২০.৭ শতাংশ। এক দশক আগে এই পরিমাণ ছিল ১২.৬ শতাংশ। তাই, খাদ্য সুরক্ষা থেকে পুষ্টি সুরক্ষার দিকে নজর দেওয়ার জন্য উদ্যোগ নেওয়া হয়েছে।
ডাঃ হর্ষবর্ধন বলেছেন, এই ধরনের বিপজ্জনক পরিসংখ্যান থেকে এটা স্পষ্ট যে, ইট রাইট ইন্ডিয়া এবং ফিট ইন্ডিয়ার মতো আন্দোলন স্বাস্থ্য ক্ষেত্রে সহায়ক হবে। আশা করা হচ্ছে, ১০ বছরের মধ্যে এর সুফল পাওয়া যাবে।
দেশের ১৩০ কোটি মানুষের মধ্যে ৫০ শতাংশই গুরুত্বপূর্ণ খাদ্যের উপাদানগুলি পাচ্ছেন না। আর তাই ইট রাইট ইন্ডিয়া আন্দোলন বর্তমান পরিস্থিতিতে অত্যন্ত প্রাসঙ্গিক। বৈঠকে বিভিন্ন মন্ত্রকের আধিকারিকরা সংশ্লিষ্ট বিষয়ে তাঁদের মতামত ও পরিকল্পনার কথা জানিয়েছেন, যাতে এই আন্দোলনের অভীষ্ট লক্ষ্যে পৌঁছনো সম্ভব হয়।
CG/CB/SB
(Visitor Counter : 151
স্বরাষ্ট্র মন্ত্রক
২০২২ –এ সাধারণতন্ত্র দিবসে পশ্চিমবঙ্গের পুলিশ বিভাগের ১৮ জনকে পুলিশ পদক দেওয়া হবে
কলকাতা, ২৫ জানুয়ারি, ২০২২
সাধারণতন্ত্র দিবস উপলক্ষে আজ নতুন দিল্লিতে কলকাতার গোয়েন্দা শাখার অ্যাসিস্ট্যান্ট কমিশনার শ্রী সুশান্ত ধর ও আলিপুরের নিরাপত্তা নির্দেশালয়ের সাব-ইন্সপেক্টর শ্রী সঞ্জিৎ কুমার সানি-কে রাষ্ট্রপতির বিশিষ্ট সেবা পদক প্রদান করা হবে। এছাড়াও, পুলিশ বিভাগের ১৬ জনকে উল্লেখযোগ্য কাজের জন্য পুলিশ পদকে সম্মানিত করা হবে। এরা হলেন :
১) শ্রী শান্তনু তরফদার, শিলিগুড়ি পুলিশ কমিশনারেটের সশস্ত্র পুলিশ বাহিনীর অ্যাসিস্ট্যান্ট কমিশনার, দার্জিলিং।
২) শ্রী দীপঙ্কর দাস, হাওড়া পুলিশ স্টেশনের অফিসার ইন-চার্জ।
৩) শ্রীমতী কবিতা দাস, পশ্চিম মেদিনীপুরের সালুয়ার পুলিশ ট্রেনিং স্কুলের ইন্সপেক্টর।
৪) শ্রী সুব্রত দে, কলকাতার স্পেশাল টাস্কফোর্সের ইন্সপেক্টর।
৫) শ্রী চন্দন দাস, কলকাতা সশস্ত্র পুলিশের ব্রিগেড হেড কোয়াটার্সের ইন্সপেক্টর।
৬) শ্রী অরূপ কুমার বন্দ্যোপাধ্যায়, কলকাতা পুলিশের দক্ষিণ শাখার ইন্সপেক্টর।
৭) শ্রী তরুণ হাজরা, বারুইপুর পুলিশ জেলার ডিস্ট্রিক্ট ক্রাইম রেকর্ড ব্যুরোর সাব-ইন্সপেক্টর।
৮) শ্রী ওমর ফারুক, মালদার মোথাবাড়ি থানার সাব-ইন্সপেক্টর।
৯) শ্রী অরূপ কুমার পট্টনায়ক, কলকাতার ইন্টেলিজেন্স ব্র্যাঞ্চের সাব-ইন্সপেক্টর।
১০) শ্রী মিলন মোথায়, দার্জিলিং-এর সশস্ত্র পুলিশ বাহিনীর অ্যাসিস্ট্যান্ট সাব-ইন্সপেক্টর।
১১) শ্রী নিহার রঞ্জন ভৌমিক, মালদা পুলিশ লাইনের সশস্ত্র শাখার অ্যাসিস্ট্যান্ট সাব-ইন্সপেক্টর।
১২) শ্রী শান্তনু দাস, কলকাতার নিরাপত্তা নির্দেশালয়ের সশস্ত্র শাখার অ্যাসিস্ট্যান্ট সাব-ইন্সপেক্টর।
১৩) শ্রী অভিজিৎ বিশ্বাস, বারুইপুরের স্পেশাল অপারেশন গ্রুপ ইউনিটের কন্সটেবল।
১৪) শ্রী প্রভাকর দাস, কলকাতার নিরাপত্তা নির্দেশালয়ের কন্সটেবল।
১৫) শ্রী শ্যাম কুমার থাপা, সালুয়ার আইএসটি ব্যাটেলিয়নের ইস্টার্ন ফ্রন্টিয়ার রাইফেলস্-এর আনপেইড ল্যান্স নায়েক।
১৬) শ্রী বিদ্যুৎ দাস, কলকাতা পুলিশ ট্রেনিং অ্যাকাডেমির সাব-ইন্সপেক্টর।
CG/CB/SB
(Visitor Counter : 52
সড়কপরিবহণওমহাসড়কমন্ত্রক
চারধামে সব আবহাওয়ার অনুকূল সড়ক প্রকল্পের উপর বৈঠকের পৌরহিত্য করলেন শ্রী নীতীন গড়করি
নয়াদিল্লী, ১৮ জুলাই, ২০২০
কেন্দ্রীয় সড়ক পরিবহন ও মহাসড়ক এবং অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতীন গড়করি শুক্রবার ভিডিও কনফারেন্সের মাধ্যমে চারধাম সড়ক প্রকল্পের পর্যালোচনা করেছেন। এই বৈঠকে পরিবেশ, বন ও জলবায়ু পরিবর্তন, তথ্য ও সম্প্রচার এবং ভারী শিল্প ও রাষ্ট্রায়ত্ত্ব মন্ত্রী শ্রী প্রকাশ জাভড়েকর, উত্তরাখন্ডের মুখ্যমন্ত্রী শ্রী ত্রিবেন্দ্র সিং রাওয়াত, সড়ক পরিবহন ও মহাসড়ক প্রতিমন্ত্রী অবসরপ্রাপ্ত জেনারেল ভি কে সিং, রাজ্যের পরিবেশ ও বন মন্ত্রী, পূর্ত মন্ত্রী সহ সড়ক পরিবহন ও মহাসড়ক, পরিবেশ ও বন দপ্তরের সচিবরা এবং সড়ক দপ্তরের মহানির্দেশক ও সীমান্ত সড়ক সংগঠনের মহানির্দেশক উপস্থিত ছিলেন।
শ্রী গড়করি, বৈঠকে জমি অধিগ্রহণ সংক্রান্ত সমস্ত সমস্যা সহ বিভিন্ন বকেয়া বিষয়গুলির দ্রুত নিষ্পত্তির আহ্বান জানিয়েছেন। তিনি বলেন, এই প্রকল্পের প্রচুর জাতীয় গুরুত্ব রয়েছে। উত্তরখন্ডের মুখ্যমন্ত্রীকে শ্রী গড়করি বকেয়া সমস্ত সমস্যার দ্রুত সমাধানের জন্য ব্যক্তিগতভাবে উদ্যোগী হতে অনুরোধ করেছেন౼ এরমধ্যে পরিবেশ, জমি অধিগ্রহণের মতো বিষয়গুলিও রয়েছে। মন্ত্রী কোনো কাজের অহেতুক বিলম্ব হলে তার জন্য কঠোর ব্যবস্থা গ্রহণেরও নির্দেশ দিয়েছেন।
কেন্দ্রীয় পরিবেশ মন্ত্রী শ্রী প্রকাশ জাভড়েকর এই বৈঠকে বলেন, সড়ক পরিবহন ও মহাসড়ক মন্ত্রকের যেকোন প্রকল্প উচ্চ ক্ষমতা সম্পন্ন কমিটির সুপারিশ অনুযায়ী বাস্তবায়িত হওয়া প্রয়োজন। তিনি তাঁর মন্ত্রকের পক্ষ থেকে সম্ভাব্য সবরকমের সহযোগিতার আশ্বাস দিয়েছেন। শ্রী জাভড়েকর জানিয়েছেন, ভাগীরথি ভূ-সংবেদী অঞ্চলের জন্য উত্তরাখন্ড সরকার যে জোনাল মাস্টার প্ল্যান তৈরি করেছে সেই পরিকল্পনাটি জলশক্তি মন্ত্রককে জানানো হয়েছে এবং এটিকে ১৬ই জুলাই অনুমোদন দেওয়া হয়েছে। বনাঞ্চল ও বন্যপ্রাণী, নদীর অববাহিকা, সেচ, বিদ্যুৎ, পর্যটন, জনস্বাস্থ্য ও পয়ঃপ্রণালী এবং সড়ক পরিকাঠামোর মতো গুরুত্বপূর্ণ প্রকল্পগুলি এই জোনাল মাস্টার প্ল্যানের আওতাভুক্ত।
বৈঠকে সিদ্ধান্ত হয়েছে পরিবেশ ও বন সংক্রান্ত সমস্ত ছাড়পত্র দেওয়ার বিষয়টি দপ্তরের সচিব, সড়ক পরিবহন এবং রাজ্য সরকারের সঙ্গে সমন্বয় রেখে পর্যালোচনা করবেন।
উত্তরাখন্ডের মুখ্যমন্ত্রী শ্রী গড়করিকে আশ্বস্ত করে জানিয়েছেন, রাজ্যস্তরে বকেয়া সমস্ত বিষয়গুলি দ্রুত সমাধানের জন্য তিনি ব্যক্তিগত পর্যায়ে উদ্যোগী হবেন౼ যারমধ্যে দ্রুত জমি অধিগ্রহণের বিষয়টিও রয়েছে। শ্রী রাওয়াত, শ্রী গড়করিকে অনুরোধ করেছেন, উত্তরাখন্ডের গ্রীষ্ণকালীন রাজধানী গেরসেইনের সঙ্গে জাতীয় সড়কের যোগাযোগের জন্য রাজ্যসরকার যে বিস্তারিত পরিকল্পনা প্রতিবেদন তৈরি করেছে সেটি কেন্দ্রীয় সড়ক পরিবহন দপ্তর যেন বিবেচনা করে। শ্রী গড়করি মুখ্যমন্ত্রীকে আশ্বস্ত করে জানিয়েছেন, এই প্রতিবেদনটি তার দপ্তরের কাছে এসেছে এবং দ্রুত এ বিষয়ে ব্যবস্থা নেওয়া হবে।
যমুনোত্রী, গঙ্গোত্রী, বদ্রীনাথ এবং কেদারনাথের মধ্যে সংযোগ রক্ষাকারী চারধাম প্রকল্পটি উত্তরাখন্ডে। চারধাম যাত্রা এই পথ দিয়েই করা হয়। সব আবহাওয়ার অনুকূল চারধাম সড়ক প্রকল্পটি ৮২৬ কিলোমিটার দীর্ঘ। এই প্রকল্পের জন্য মোট ব্যয় হবে ১২ হাজার কোটি টাকা।
(CG/CB/NS
প্রধানমন্ত্রীরদপ্তর
প্রধানমন্ত্রী ‘তামিল থাথা’ ইউ ভে স্বামীনাথা আইয়ারের জন্মদিনে তাঁকে স্মরণ করেছেন
নতুনদিল্লি, ১৯শে ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী ‘তামিল থাথা’ ইউ ভে স্বামীনাথা আইয়ারের জন্মদিনে তাঁকে স্মরণ করেছেন।
এক ট্যুইট বার্তায় প্রধানমন্ত্রী বলেছেন, “‘তামিল থাথা’ ইউ ভে স্বামীনাথা আইয়ারের জন্মদিনে তাঁকে স্মরণ করি। তামিল সংস্কৃতি ও ভাষার জন্য তাঁর অবদান অনস্বীকার্য। তিনি সংগ্রাম যুগের কাজগুলিকে জনপ্রিয় করে ছিলেন এবং মূল্যবান ঐতিহ্যগুলিকে সংরক্ষণে সাহায্য করেছেন। তাঁর সমৃদ্ধ রচনাগুলি আরো বেশী করে পড়ার জন্য যুবসম্প্রদায়ের উদ্দেশে আহ্বান জানাই” ।
CG/CB/SB/
(
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য মন্ত্রী শ্রী মনসুখ মান্ডভিয়া সফদরজং হাসপাতালে একাধিক স্বাস্থ্য সুবিধা ব্যবস্থাপনার উদ্বোধন করেছেন
নতুন দিল্লি, ১৬ সেপ্টেম্বর, ২০২১
কেন্দ্রীয় স্বাস্থ্য ও পরিবার কল্যাণ মন্ত্রী শ্রী মনসুখ মান্ডভিয়া আজ সফদরজং হাসপাতালে একাধিক রোগী কেন্দ্রিক সুবিধা ব্যবস্থাপনার উদ্বোধন করেছেন। হাসপাতালের নতুন ব্লকে তিনি শিশু এবং বয়স্কদের বিশেষ পরিচর্যা কেন্দ্র, পিএম কেয়ার্স তহবিলের আওতায় এক মেট্রিকটন টন উৎপাদন ক্ষমতা সম্পন্ন তৃতীয় প্রেশার সুইং অ্যাডসর্পশন অক্সিজেন প্ল্যান্ট –এর উদ্বোধন করেছেন। পাশাপাশি এদিন তিনি ‘কোয়ালিটি কি বাথ’ শীর্ষক একটি পুস্তিকাও প্রকাশ করেন।
এই উদ্বোধন অনুষ্ঠানে শ্রী মান্ডভিয়া জানান, হাসপাতাল এবং চিকিৎসকরা হলেন একই মুদ্রার দুই দিক। একজন অন্যকে ছাড়া কাজ করতে পারেন না। করোনাকাল থেকে দেশের মানুষের রক্ষায় চিকিৎসকেরা নিরন্তর কাজ করে চলেছেন। তাই হাসপাতালের পরিবেশ ও পরিস্থিতি সবসময় চিকিৎসকদের অনুকূলে থাকতে হবে। এতে তারা যথাযথভাবে কাজ করতে পারবেন। সম্প্রতি কয়েকদিন আগে হঠাৎ করে হাসপাতাল পরিদর্শনের কথা তুলে ধরেন কেন্দ্রীয় মন্ত্রী। রোগী এবং তাদের আত্মীয়দের সমস্যা সমাধানে একাধিক পদক্ষেপ গ্রহণ করা হয়েছে বলেও তিনি জানান। সরকারি হাসপাতালগুলিকে দেশের মডেল হাসপাতাল হিসেবে গড়ে তোলার আহ্বানও জানান তিনি।
তরুণ চিকিৎসকদের উৎসাহিত করে তুলতে এদিন কেন্দ্রীয় গুজরাটের মুখ্যমন্ত্রী হিসেবে দায়িত্বভার পালনের সময় প্রধানমন্ত্রী নরেন্দ্র মোদীর উল্লেখযোগ্য কর্মকাণ্ডের প্রসঙ্গ তুলে ধরেন। এ দিন কেন্দ্রীয় স্বাস্থ্য মন্ত্রী হাসপাতালের রোগীদের সঙ্গেও কথা বলেন। এই উদ্বোধন অনুষ্ঠানে কেন্দ্রীয় স্বাস্থ্য সচিব শ্রী রাজেশ ভূষণ, স্বাস্থ্য পরিষেবার মহানির্দেশক অধ্যাপক ডাঃ সুনীল কুমার, সফদরজং হাসপাতালে মেডিকেল সুপারিনটেন্ডেন্ট ডাঃ এসভি আর্য উপস্থিত ছিলেন।
CG/SS/SKD
(Visitor Counter : 94